शिक्षित हुनुको अर्थ नैतिक तथा चेतनशील हुनु हो, अनि मानवीय मूल्य—मान्यताको पूर्णत: पालना गर्नु हो । शिक्षाले जागिर खान सक्नेमात्र होइन कि गरिखान सक्ने स्वावलम्बी नागरिक तयार पार्न सक्नुपर्छ भन्ने यथार्थलाई आत्मसात् गर्नसक्नु आज गुरु तथा शिष्य दुबैको आवश्यकता हो । यस प्रकारको आवश्यकता पूर्ति गर्न योग्य एवं सक्षम गुरुवर्ग नै समय अनुकूलको शैक्षिक व्यवस्थापनका लागि अग्रसर हुनुपर्ने बेला आएको छ ।
